Ρεπουμπλικανικό Κόμμα (ΗΠΑ)

Το **Ρεπουμπλικανικό Κόμμα** (), επίσης γνωστό ως **Μεγάλο Παλαιό Κόμμα** ή ***GOP*** (), ιδρύθηκε το 1854 και είναι το ένα από τα δύο μεγαλύτερα πολιτικά κόμματα των Ηνωμένων Πολιτειών μαζί με το Δημοκρατικό κόμμα. Στη σύγχρονη πολιτική περίοδο το κόμμα αυτό θεωρείται ως πιο συντηρητικό από τα δύο. Ο Ντόναλντ Τραμπ, πρώην πρόεδρος των ΗΠΑ (2016-2020) και νυν πρόεδρος των ΗΠΑ, είναι μέλος του.

Το επίσημο σύμβολο του Ρεπουμπλικανικού κόμματος είναι ο ελέφαντας, και το χρώμα του το ερυθρό.

## Ιστορία
Το Ρεπουμπλικανικό Κόμμα έχει τις ρίζες του στη δεκαετία του 1850 όταν όλοι οι πολιτικοί που αντιδρούσαν στη δουλεία και ένωσαν τις δυνάμεις τους για να εμποδίσουν την επέκτασή της στις περιοχές του Κάνσας και της Νεμπράσκα όπως υποχρέωνε ο νόμος Κάνσας-Νεμπράσκα-Ακτ που είχε ψηφίσει η κυβέρνηση του Δημοκρατικού Κόμματος.

Οι Αντιρατσιστές πολιτικοί αποφάσισαν στις συναντήσεις τους να δημιουργήσουν ένα νέο κόμμα το Ρεπουμπλικανικό το οποίο και δημιούργησαν στο Μίσιγκαν τον Ιούλιο του 1854 και το οποίο μέσα σε λίγο χρόνο απέκτησε πολλούς οπαδούς και ουσιαστικά εκτόπισε το μέχρι τότε αντιπολιτευόμενο τους Δημοκρατικούς κόμμα, τους Γουίγκς.

## Ιδεολογία και θέσεις
Η γενική κατεύθυνση του Ρεπουμπλικανικού Κόμματος των Ηνωμένων Πολιτειών βασίζεται στον Αμερικανικό συντηρητισμό (ο οποίος βρίσκεται στο πεδίο του συντηρητισμού), εν αντιθέσει με τον μοντέρνο Αμερικανικό φιλελευθερισμό (ο οποίος βρίσκεται στο πεδίο του σύγχρονου φιλελευθερισμού) που πρεσβεύει κυρίως το Δημοκρατικό Κόμμα. Έχει κατηγορηθεί και ως δεξιό λαϊκιστικό κόμμα.

Οι θέσεις αμφότερων των δύο μεγάλων κομμάτων, έχουν εξελιχθεί και μετατοπιστεί με το πέρασμα των χρόνων.

## Οικονομία
Το Ρεπουμπλικανικό Κόμμα υιοθετεί και υποστηρίζει τον δημοσιονομικό και νομισματικό συντηρητισμό και τάσσονται υπέρ του οικονομικού συστήματος laissez-faire, του περιορισμένου ρόλου του κράτους, των ελεύθερων αγορών, των φορολογικών περικοπών και των μειωμένων δημοσίων δαπανών και την απορρύθμιση των εταιρειών.

Επίσης, είναι υπέρ των ιδιωτικοποιήσεων, της μείωσης των κυβερνητικών προγραμμάτων πρόνοιας και των επιδομάτων υπέρ των ιδιωτικών μη-κερδοσκοπικών οργανισμών και της ατομικής ευθύνης. Ακόμα, όσον αφορά τα εργατικά συνδικάτα, οι Ρεπουμπλικανοί υποστηρίζουν περιορισμούς στη δύναμη και την επιρροή τους. Τέλος, οι Ρεπουμπλικανοί τείνουν να πιστεύουν ότι οι ιδιωτικές δαπάνες είναι αποτελεσματικότερες των δημοσίων δαπανών, ενώ γενικά αντιτίθενται στον φόρο ακίνητης περιουσίας.

Οι σύγχρονοι Ρεπουμπλικανοί είναι υποστηρικτές της οικονομικής θεωρίας των οικονομικών της προσφοράς. Ιδιαίτερα, πολλές δημοσιονομικές πολιτικές επηρεάστηκαν από την περίοδο διακυβέρνησης του προέδρου Ρόναλντ Ρήγκαν.

Στον τομέα της προνοιακής πολιτικής, οι Ρεπουμπλικανοί αντιτίθενται στα προγράμματα κοινωνικής προστασίας για τους χαμηλόμισθους, υποστηρίζοντας ότι η συγκεκριμένη πολιτική ενθαρρύνει την τεμπελιά, τη μη αποδοτικότητα και την εξάρτηση από το κράτος. Υποστηρίζουν την ατομική ευθύνη και αυτοδιάθεση, προκειμένου οι πολίτες να αναλαμβάνουν την προσωπική ευθύνη του εαυτού τους.

## Κοινωνικά θέματα
Όσον αφορά τα κοινωνικά θέματα, το Ρεπουμπλικανικό Κόμμα ασπάζεται κατά κύριο λόγο τον κοινωνικό συντηρητισμό. Οι κοινωνικά συντηρητικοί υποστηρίζουν σαφώς το δόγμα *[[νόμος και τάξη]]*, τις παραδοσιακές οικογενειακές αξίες οι οποίες έχουν υπόβαθρο στον Χριστιανισμό. Η πλειονότητα του Ρεπουμπλικανικού Κόμματος, αντιτίθενται στον έλεγχο και των περιορισμό της χρήσης όπλων, στη θετική δράση και την παράνομη μετανάστευση.

## Εκλογικός σχολιασμός
[αριστερά|μικρογραφία|228x228px|Ο [Αβραάμ Λίνκολν, 16ος Πρόεδρος των Ηνωμένων Πολιτειών (1861-1865) και ο πρώτος Ρεπουμπλικανός που κατείχε το αξίωμα]]
Από τη δημιουργία του το 1854 και για πάνω από έναν αιώνα μέχρι το 1964, το Ρεπουμπλικανικό Κόμμα είχε ταυτιστεί με την υποστήριξη των αφροαμερικανών και των μειονοτήτων. Μέχρι το 1935 όλοι οι αφροαμερικανοί βουλευτές ήταν Ρεπουμπλικάνοι ενώ μέχρι το 1979 και όλοι οι αφροαμερικανοί Γερουσιαστές ήταν Ρεπουμπλικάνοι.

Αμέσως μετά τη δημιουργία του κόμματος, οι Ρεπουμπλικάνοι δεν κατάφεραν το 1856 να εκλέξουν πρόεδρο τον Τζον Φριμοντ ο όποιος είχε καλέσει τη Βουλή των Αντιπροσώπων και τη Γερουσία να καταργήσουν τη δουλεία.

**Πρώτες Προεδρίες**

Το 1860 ο Ρεπουμπλικανός Αβραάμ Λίνκολν, εκμεταλλευόμενος τη διάσπαση του Δημοκρατικού Κόμματος, νίκησε στις εκλογές τον Δημοκρατικό Τζον Μπρέκενριντζ. Ως προοδευτικός πρόεδρος προσπάθησε να εφαρμόσει πολιτική κατά της δουλείας με αποτέλεσμα να αποσχιστούν 7 νότιες πολιτείες και να ξεκινήσει ο Αμερικανικός Εμφύλιος Πόλεμος (1861-65) μεταξύ Βορείων και Νοτίων πολιτειών.

Το 1863 ανακοίνωσε την «για πάντα απελευθέρωση» όλων των αφροαμερικανών σκλάβων που ήταν στις αποσχισθείσες και εμπόλεμες νότιες πολιτείες και τους κάλεσε να συνταχθούν ως ελεύθεροι πολίτες με τον στρατό των Βορείων. Το 1865, μετά τη νίκη των Βόρειων στον Εμφύλιο, η κατάργηση της δουλείας έγινε Συνταγματική με την προσθήκη του 13ου άρθρου στο Αμερικανικό Σύνταγμα.

Το Ρεπουμπλικανικό Κόμμα, από τη δεκαετία του 1870 μέχρι και τη δεκαετία του 1890, στις περισσότερες πολιτείες βρίσκονταν σε μια ισορροπία, όσον αφορά τα νομοθετικά σώματα, με το Δημοκρατικό Κόμμα το οποίο όμως κυριαρχούσε πλήρως στις πολιτείες του Νότου. Εάν εξαιρέσουμε τις δύο τετραετίες του Δημοκρατικού Προέδρου Γκρόβερ Κλίβλαντ (1885-1889 και 1893-1897) οι Ρεπουμπλικανοί μονοπώλησαν το προεδρικό αξίωμα αρκετές δεκαετίες και λόγω της νίκης στον Εμφύλιο και λόγω της προοδευτικότητάς τους στα κοινωνικά θέματα

**Προεδρία ΜακΚίνλεϊ** μικρογραφία|259x259εσ|Οδυσσεύς Γκραντ, 18ος Πρόεδρος των Ηνωμένων Πολιτειών (1869-1877)

Το 1896 οι Ρεπουμπλικανοί σαρώνουν στις εκλογές κερδίζοντας Βουλή, Γερουσία και Προεδρία με τον Γουίλιαμ ΜακΚίνλεϊ ο οποίος ήταν υπέρμαχος της προστασίας των αμερικανικών προϊόντων με υψηλούς δασμούς για τα εισαγόμενα και του ισχυρού νομίσματος σταθερά συνδεδεμένου με τον κανόνα χρυσού. Αντίθετα οι Δημοκρατικοί ήταν υπέρ του φθηνού χρήματος με χαμηλά επιτόκια συνδεδεμένου με ασθενέστερο κανόνα χρυσού και αργύρου..

Η δολοφονία του ΜακΚίνλεϊ το 1901 (είχε ξαναεκλεγεί το 1900) ανεβάζει στην προεδρία τον αντιπρόεδρό του Θεόδωρο Ρούσβελτ, ο οποίος πιο προοδευτικός από τον προκάτοχό του έδωσε μεγάλη σημασία στην προστασία των φυσικών πόρων της χώρας.

**Προεδρία Θεοδώρου Ρούβζελτ, Γουίλιαμ Ταφτ, Γουόρεν Χάρντινγκ και Χέρμπερτ Χούβερ** αριστερά|μικρογραφία|233x233px|Θεόδωρος Ρούζβελτ, 26ος Πρόεδρος των Ηνωμένων Πολιτειών (1901–1909)

Ο Ρούσβελτ επανεκλέγεται το 1904 και για το 1908 προτείνει για πρόεδρο τον φίλο του και υπουργό Πολέμου Γουίλιαμ Ταφτ ο οποίος κάνει μια εύκολη εκλογή. Όμως σύντομα ο Ρούζβελτ διαφωνεί με τη συντηρητικότερη πολιτική του Ταφτ και έτσι πριν τις εκλογές του 1912 βάζει υποψηφιότητα για το χρίσμα των Ρεπουμπλικανών εναντίον του Ταφτ, όπου όμως αποτυγχάνει. Στενοχωρημένος δημιουργεί το Προοδευτικό Κόμμα (Progressive Party) και κατεβαίνει στις εκλογές διασπώντας έτσι το Ρεπουμπλικανικό Κόμμα με αποτέλεσμα να κερδίσει την προεδρία ο υποψήφιος των Δημοκρατικών Γούντρο Γουίλσον (ο οποίος και επανεκλέγεται το 1916).

Όμως τα οικονομικά προβλήματα που συσσωρεύονται στην αμερικανική οικονομία βγάζουν πρόεδρο στις εκλογές του 1920 τον Ρεπουμπλικανό Γουόρεν Χάρντινγκ ο οποίος κατορθώνει να βελτιώσει σημαντικά την οικονομία.

Η βελτίωση της οικονομίας υπό τους Ρεπουμπλικανούς ήταν τόσο μεγάλη και διαρκής που όχι μόνο οδήγησε το Ρεπουμπλικανικό Κόμμα να κερδίσει τις προεδρικές εκλογές του 1924 και του 1928 αλλά δημιούργησε και την οικονομική φούσκα σε όλες τις αξίες της αμερικανικής οικονομίας. Η οικονομική φούσκα «έσπασε» το 1929 βυθίζοντας τις Ηνωμένες Πολιτείες (και τον κόσμο όλο) στη μεγαλύτερη χρηματιστηριακή και οικονομική κρίση όλων των εποχών.
αριστερά|μικρογραφία|240x240px|Χέρμπερτ Χούβερ, 31ος Πρόεδρος των Ηνωμένων Πολιτειών (1929–1933)Ως συνέπεια της οικονομικής καταστροφής, το Ρεπουμπλικανικό Κόμμα έχασε τη δημοτικότητά του και ο Πρόεδρος Χέρμπερτ Χούβερ ηττήθηκε κατά κράτος στις εκλογές του 1932 από τον Δημοκρατικό Φραγκλίνο Ρούζβελτ.

Ο Ρούζβελτ κατάφερε να διατηρήσει στην εξουσία το Δημοκρατικό Κόμμα και τον ίδιο στο προεδρικό θώκο για ακόμα 3 εκλογικές αναμετρήσεις, το 1936, το 1940 και το 1944, κατά τη διάρκεια των οποίων το Ρεπουμπλικανικό Κόμμα πέρασε μια από τις χειρότερες περιόδους του και οι Δημοκρατικοί με το Ρούζβελτ μια από τις καλύτερες περιόδους των και ως νικητές του Β΄ Παγκόσμιου Πόλεμου.

Με τον θάνατο του Δημοκρατικού Ρούζβελτ το 1945, ένα χρόνο μετά την 4η εκλογή του (ο μόνος αμερικανός πρόεδρος που εξελέγη πάνω από 2 θητείες) έγινε πρόεδρος ο αντιπρόεδρός του Χάρι Τρούμαν ο οποίος κατόρθωσε να κερδίσει οριακά τις εκλογές του 1948 και ουσιαστικά να κρατήσει τους Ρεπουμπλικανούς εκτός προεδρίας μια 20ετία.

**Προεδρία Ντουάιτ Αϊζενχάουερ, Ρίτσαρντ Νίξον και Τζέραλντ Φορντ** 
αριστερά|μικρογραφία|225x225εσ|Ντουάιτ Αϊζενχάουερ, 34ος Πρόεδρος των Ηνωμένων Πολιτειών (1953–1961)Το 1952 το Ρεπουμπλικανικό Κόμμα έχρισε υποψήφιό τον αρχιστράτηγο των συμμαχικών δυνάμεων Ντουάιτ Αϊζενχάουερ ο οποίος αν και κεντρώος στις πεποιθήσεις, ακολούθησε την πιο συντηρητική γραμμή του Κόμματος. Αυτή προέβλεπε έντονο αντικομμουνισμό, τόσο στο εσωτερικό όσο και στο εξωτερικό, μείωση της κυβερνητικής παρέμβασης στην οικονομία και μειώσεις φόρων των πλουσίων.

Έχοντας κερδίσει και τις εκλογές του 1956, ο Αϊζενχάουερ, ως μετριοπαθής Ρεπουμπλικανός, προώθησε τα πολιτικά δικαιώματα υπογράφοντας τον Νόμο των Δικαιωμάτων (Civil Rights Act) του 1957 και του 1960, επεξέτεινε την κοινωνική ασφάλιση, αύξησε το κατώτερο μισθό και δημιούργησε το Υπουργείο Υγείας και Πρόνοιας.

Το Ρεπουμπλικανικό Κόμμα την περίοδο αυτή γίνεται πόλος έλξης για τους μικρούς και μεγάλους επιχειρηματίες, τη νέα μεσαία τάξη των προαστίων και κυρίως των λευκών νότιων οι οποίοι αν και παραδοσιακά Δημοκρατικοί έχουν δυσαρεστηθεί πολύ από τις νέες προοδευτικές πολιτικές του Δημοκρατικού Κόμματος.

Παρόλο αυτά ο Ρεπουμπλικανός Ρίτσαρντ Νίξον, αντιπρόεδρος του Αϊζενχάουερ, χάνει οριακά τις εκλογές του 1960 από τον νεοεμφανιζόμενο, χαρισματικό και μη αναμενόμενο υποψήφιο του Δημοκρατικού Κόμματος Τζον Κένεντι.

Η διαμάχη εντός του Ρεπουμπλικανικού Κόμματος μεταξύ μετριοπαθών και συντηρητικών εντείνεται στο Συνέδριο το 1964 με τελικό αποτέλεσμα να λάβει το χρίσμα των Ρεπουμπλικανών ο Συντηρητικός Μπάρι Γκολντγοότερ ο οποίος ηττάται κατά κράτος από τον Δημοκρατικό Λίντον Τζόνσον, αντιπρόεδρο του Κένεντι και διάδοχό του μετά τη δολοφονία του δεύτερου.μικρογραφία|236x236εσ|Ρίτσαρντ Νίξον, 37ος Πρόεδρος των Ηνωμένων Πολιτειών (1969–1974)|εναλλ.=

Στις εκλογές του 1968 οι μετριοπαθείς Ρεπουμπλικανοί έχουν ανακτήσει τη δύναμή τους με αποτέλεσμα το χρίσμα του Κόμματος να ξαναλάβει ο Ρίτσαρντ Νίξον ο οποίος και κατάφερε να κερδίσει στις προεδρικές εκλογές τον Χιούμπερτ Χάμφρεϊ, υποψήφιο των Δημοκρατικών και αντιπρόεδρο του Τζόνσον. Στις εκλογές αυτές πολλοί λευκοί νότιοι ψηφοφόροι των Δημοκρατικών ψήφισαν τον Νίξον, καθώς διευρύνεται η προσχώρηση Νότιων Δημοκρατικών στο Ρεπουμπλικανικό Κόμμα. Χαρακτηριστικό είναι ότι 11 Νότιες πολιτείες ψήφισαν τον Ρεπουμπλικανό Νίξον και μόνο μία Νότια πολιτεία ψήφισε τον Δημοκρατικό Χάμφρεϊ.

Το 1972 κερδίζει πάλι τις προεδρικές εκλογές ο Νίξον ο οποίος όμως παραιτείται τον Αύγουστο του 1974 λόγω του σκανδάλου της παράνομης παρακολούθησης των Δημοκρατικών «Γουτεργκέιτ», και την προεδρία αναλαμβάνει ο Τζέραλντ Φορντ.

Το 1976 ο Ρεπουμπλικανός Τζέραλντ Φορντ χάνει οριακά τις εκλογές από τον Νότιο υποψήφιο των Δημοκρατικών Τζίμι Κάρτερ.

**Προεδρία Ρόναλντ Ρήκαν και Τζόρτζ Χ.Ο. Μπους** 
μικρογραφία|Ρόναλντ Ρήγκαν, 40ος Πρόεδρος των Ηνωμένων Πολιτειών (1981-1989)|244x244εσΤο 1980 ο Ρεπουμπλικανός Ρόναλντ Ρίγκαν κερδίζει δυνατά τον Τζίμι Κάρτερ και βοηθά πολύ το Ρεπουμπλικανικό Κόμμα να κερδίσει την πλειοψηφία στη Γερουσία. Ο Ρίγκαν κάνει μεγάλες μειώσεις στη φορολογία και ανασυγκροτεί τις Αμερικανικές ένοπλες δυνάμεις.

Η υψηλή δημοφιλία του Ρίγκαν και η βελτίωση της οικονομίας οδηγεί σε μια μεγάλη νίκη το Ρεπουμπλικανικό Κόμμα στις εκλογές του 1984. Ο Ρίγκαν κερδίζει τις 49 από τις 50 τις πολιτείες της χώρας ενώ ο Δημοκρατικός Μοντέιλ μόνο μία.

Το 1988 ο Ρεπουμπλικανός Τζορτζ Χέρμπερτ Μπους (πατέρας), αντιπρόεδρος του Ρίγκαν το διάστημα 1981 – 1988, νικά στις εκλογές τον ελληνοαμερικανό Μάικλ Δουκάκη. Επί των ημερών του το 1990 γίνεται ο «Πόλεμος του Κόλπου» όπου στέλνει Αμερικανικά στρατεύματα στο Ιράκ για να απελευθερώσουν το Κουβέιτ ενώ το 1991 πέφτει ο Κομμουνισμός σε Σοβιετική Ένωση και Ανατολική Ευρώπη.αριστερά|μικρογραφία|243x243εσ|Τζόρτζ HW Μπούς, 41ος Πρόεδρος των Ηνωμένων Πολιτειών (1989-1993) Το 1992 ο Τζορζ Χ. Μπους χάνει της εκλογές από το Δημοκρατικό Μπιλ Κλίντον, τον τρίτο νεαρότερο Πρόεδρο των Ηνωμένων Πολιτειών (46 ετών) μετά τον Θεόδωρο Ρούζβελτ (1901 – 42 ετών) και Τζον Κένεντι (1961 – 43 ετών).

Οι Ρεπουμπλικανοί έχοντας την πλειοψηφία σε Βουλή και Γερουσία προσπαθούν να φέρουν εμπόδια στην κοινωνική πολιτική του Κλίντον πράγμα που οδήγησε στην επανεκλογή του Κλίντον στην Προεδρία το 1996.

**Προεδρία Τζορτζ Ο. Μπους και Ντόναλντ Τραμπ** δεξιά|μικρογραφία|243x243px|Τζόρτζ W. Μπους, 43ος Πρόεδρος των Ηνωμένων Πολιτειών (2001–2009)Το 2000 ο Ρεπουμπλικανός Κυβερνήτης του Τέξας Τζορζ Γουόκερ Μπους (Γιος του Τζορτζ Χ. Μπους) γίνεται πρόεδρος κερδίζοντας τον δημοκρατικό Αλ Γκορ σε μια από τις πιο αμφιλεγόμενες εκλογές στην ιστορία της χώρας παρόλο που ο Μπους πήρε 500.000 ψήφους λιγότερες από τον Αλ Γκορ σε εθνικό επίπεδο. Αυτό είχε ξανασυμβεί άλλες 3 φορές στην ιστορία (1824, 1876, 1888). Η περίπτωση του 2000 εξηγείται από το πλειοψηφικό σύστημα των εκλογών αλλά και από το γεγονός ότι η χειρόγραφη επανακαταμέτρηση των ψήφων της πολιτείας Φλόριντα (Κυβερνήτης ο Τζεφ Μπους, αδελφός του Τζορζ Γ. Μπους) διακόπηκε με απόφαση του Ανώτατου Δικαστηρίου της χώρας.
Οι Ρεπουμπλικανοί, έχοντας κεφαλαιοποιήσει την πολιτική τους κατά της τρομοκρατίας μετά την επίθεση στους «Δίδυμους Πύργους» στη Νέα Υόρκη τον Σεπτέμβριο του 2001, κερδίζουν πολλές θέσεις στη Γερουσία και τη Βουλή στις ενδιάμεσες εκλογές του 2002 και ο Μπους κατορθώνει οριακά να κερδίσει τις προεδρικές εκλογές του 2004.

Η αυξανόμενη όμως δυσαρέσκεια των πολιτών κατά του πολέμου στο Ιράκ έπληξε τη δημοτικότητα των Ρεπουμπλικανών με αποτέλεσμα οι Δημοκρατικοί να πάρουν την πλειοψηφία σε Βουλή και Γερουσία στις ενδιάμεσες εκλογές του 2006. Και φυσικά να κερδίσουν τις προεδρικές εκλογές του 2008 με τον Μπαράκ Ομπάμα, τον πρώτο αφροαμερικανό Πρόεδρο στην ιστορία των Ηνωμένων Πολιτειών.
αριστερά|μικρογραφία|231x231εσ|Ντόναλντ Τράμπ, 45ος (2017–2021) και 46ος Πρόεδρος των Ηνωμένων Πολιτειών (2025–σήμερα)
Οι Ρεπουμπλικανοί δεν τα πήγαν καλά και στις εκλογές του 2012, καθώς ο υποψήφιός τους Μιτ Ρόμνι δεν κατάφερε να νικήσει τον Ομπάμα.

Στις εκλογές που έρχονται, στις 8 Νοεμβρίου 2016, ο υποψήφιος των Ρεπουμπλικάνων Ντόναλντ Τραμπ αντιμετωπίζει την υποψήφια των Δημοκρατικών Χίλαρι Κλίντον. Το Ρεπουμπλικανικό Κόμμα νικάει της εκλογές του 2016. 
							
Στις 3 Νοεμβρίου 2020 ο Τραμπ, ηττάται από τον υποψήφιο του Δημοκρατικού Κόμματος, Τζο Μπάιντεν με ποσοστό 51,4% και 306 εκλέκτορες, έναντι 46,9% και 232 εκλεκτόρων του αντιπάλου του.

Στις 5 Νοεμβρίου 2024 ο Τραμπ, επικράτησε της υποψήφιας των Δημοκρατικών, Κάμαλα Χάρις με ποσοστό περίπου 49,8% και 312 εκλέκτορες, έναντι 48,3% και 226 εκλεκτόρων της αντιπάλου του. Το Ρεπουμπλικανικό Κόμμα νικάει της εκλογές του 2024, με τον Ντόναλντ Τραμπ να εκλέγεται ξανά πρόεδρος για δεύτερη θητεία, επιστρέφοντας στον Λευκό Οίκο μετά την ήττα του το 2020.

## Ρεπουμπλικανοί πρόεδροι

## Παραπομπές


Κατηγορία:Πολιτικά κόμματα των Ηνωμένων Πολιτειών Αμερικής